[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Yn ein neges flog flaenorol amlinellwyd rhai o\u2019r newidiadau i Panopto wrth i ni symud i Blackboard Learn Ultra."}, {"text_idx": "#000003", "text": "Yn y neges flog hon byddwn yn amlinellu\u2019r newidiadau i ddefnyddio Panopto ar gyfer Aseiniadau. Defnyddir Aseiniadau Panopto i fyfyrwyr gyflwyno recordiad neu gyflwyniad."}, {"text_idx": "#000004", "text": "Yn rhan o\u2019r newid hwn, rydym yn argymell:"}, {"text_idx": "#000006", "text": "Y manteision i\u2019r llif gwaith newydd hwn yw:"}, {"text_idx": "#000007", "text": "Mae\u2019r llif gwaith ar gyfer cyflwyno a marcio yn haws\nMae marciau ac adborth yn mynd yn awtomatig i\u2019r Llyfr Graddau\nMae myfyrwyr yn cael derbynneb e-bost ar gyfer eu cyflwyniad"}, {"text_idx": "#000008", "text": "Er mwyn cefnogi staff gyda\u2019r broses hon, mae gennym ganllaw Aseiniad Panopto sy\u2019n mynd a\u0302 chi drwy osod yr aseiniad, cyflwyniad y myfyrwyr, a marcio ar ein tudalennau gwe Cipio Darlithoedd."}, {"text_idx": "#000009", "text": "Mae gennym hefyd gwestiwn cyffredin ar gyfer staff a myfyrwyr."}, {"text_idx": "#000013", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000014", "text": "Rydym ni\u2019n ysgrifennu blog gyda\u2019r newyddion diweddaraf, manylion am ddigwyddiadau a sesiynau hyfforddi, ac adnoddau."}, {"text_idx": "#000015", "text": "Os bydd angen i chi gysylltu a\u0302 ni gallwch wneud hynny ar un o ddau gyfeiriad ebost:"}, {"text_idx": "#000016", "text": "udda@aber.ac.uk (am gwestiynau addysgegol a chynllunio, neu i drefnu ymgynghoriad) neu"}, {"text_idx": "#000017", "text": "eddysgu@aber.ac.uk (am ymholiadau technegol ynghylch ein harlwy e-ddysgu a restrir isod)"}, {"text_idx": "#000019", "text": "Fel rhan o brosiect Blackboard Ultra ehangach, mae integreiddiad Panopto wedi\u2019i uwchraddio i weithio gyda Blackboard Ultra. Mae hyn wedi rhoi cyfle i ni wneud rhai newidiadau a gwelliannau."}, {"text_idx": "#000021", "text": "Mae ffolderi Panopto bellach wedi\u2019u trefnu yn o\u0302l y flwyddyn academaidd."}, {"text_idx": "#000022", "text": "Mae staff wedi gofyn sawl gwaith bod eu ffolderi Panopto ar gyfer eu cyrsiau Blackboard yn cael eu trefnu yn o\u0302l blwyddyn academaidd yn hytrach nag fel rhestr hir. Rhoddodd y gwaith uwchraddio gyfle i ni ailstrwythuro ein ffolderi yn o\u0302l y gofyn."}, {"text_idx": "#000023", "text": "Bydd ffolderi blwyddyn lefel uchaf yn ymddangos yn llwyd, ond bydd gennych fynediad i\u2019ch ffolderi Panopto o fewn y ffolderi hyn o hyd."}, {"text_idx": "#000024", "text": "Pan fyddwch chi\u2019n agor recordydd Panopto mewn ystafell addysgu"}, {"text_idx": "#000025", "text": "Gallwch naill ai ddod o hyd i\u2019r ffolder Panopto yr hoffech recordio ynddi drwy\u2019r ffolderi neu chwilio am y ffolder Panopto yr ydych am recordio ynddi."}, {"text_idx": "#000026", "text": "I ddod o hyd i\u2019r ffolder Panopto yr ydych am recordio ynddi drwy\u2019r ffolderi:"}, {"text_idx": "#000027", "text": "Cliciwch ar y botwm cwymplen yn y maes Folder.\nCliciwch ddwywaith ar ffolder blwyddyn academaidd i\u2019w ehangu.or\nCliciwch ar y saeth cwymplen i\u2019r chwith o\u2019r ffolder blwyddyn academaidd i\u2019w ehangu.\nDewiswch y ffolder Panopto yr hoffech recordio ynddi."}, {"text_idx": "#000028", "text": "I chwilio am y ffolder Panopto yr hoffech recordio ynddi."}, {"text_idx": "#000029", "text": "Yn y maes Folder dechreuwch deipio cod modiwl neu enw\u2019r ffolder Panopto yr ydych am recordio ynddi\nDewiswch y ffolder yr hoffech recordio ynddi."}, {"text_idx": "#000031", "text": "I rannu recordiadau Panopto o ffolderi Panopto blynyddoedd blaenorol, copi\u0308wch y recordiadau i ffolder blwyddyn gyfredol y cwrs. Mae hyn yn rhoi mynediad i bob myfyriwr sydd wedi cofrestru ar flwyddyn gyfredol y cwrs yn Blackboard i weld y recordiadau. Gweler y Cwestiynau Cyffredin hwn."}, {"text_idx": "#000032", "text": "Erbyn hyn mae gan bawb ffolder yn Panopto o\u2019r enw My Folder y gallant recordio ynddi. Yn y Recordydd Panopto gellir dod o hyd iddi o dan Quick Access."}, {"text_idx": "#000033", "text": "Mae My Folder yn ddefnyddiol ar gyfer recordiadau nad yw staff neu fyfyrwyr eisiau eu rhannu ag eraill ar unwaith neu pan na allant ddod o hyd i ffolder addas i recordio ynddi.Gellir symud recordiadau o My Folder i ffolder Panopto arall yn ddiweddarach. I gopi\u0308o neu symud recordiad Panopto Gweler y Cwestiwn Cyffredin hwn."}, {"text_idx": "#000035", "text": "Ar 1af Chwefror byddwn yn dileu recordiadau Panopto sydd dros 5 oed ac na chawsant eu gweld yn ystod y 5 mlynedd diwethaf. Mae hyn yn unol a\u0302\u2019r Polisi Clipio Darlithoedd. Gweler pwynt 8.1 o\u2019r Polisi Cipio Darlithoedd."}, {"text_idx": "#000037", "text": "Os oes gennych unrhyw gwestiynau, gan gynnwys sut i arbed hen recordiadau, e-bostiwch eddysgu@aber.ac.uk"}, {"text_idx": "#000039", "text": "Mae\u2019r Gwasanaethau Gwybodaeth yn gweithio i ailgyflwyno meicroffonau gwddf yn yr ystafelloedd dysgu."}, {"text_idx": "#000040", "text": "I\u2019r rhai sydd newydd ddod i\u2019r sefydliad, neu a hoffai gael eu hatgoffa, mae meicroffonau gwddf yn cael eu cysylltu a\u0302\u2019r systemau sain yn yr ystafelloedd dysgu, yn cael eu gwisgo am wddf y cyflwynydd, ac fe ellir eu defnyddio at wneud recordiadau Panopto ac ar gyfer cyfarfodydd Teams. Edrychwch ar ein Cwestiynau Cyffredin ar sut mae defnyddio Meicroffonau Gwddf."}, {"text_idx": "#000041", "text": "Mae ailgyflwyno meicroffonau gwddf yn golygu bod angen dilyn canllawiau hylendid ychwanegol:"}, {"text_idx": "#000042", "text": "Mae glanhau\u2019r dwylo yn rheolaidd yn helpu i rwystro salwch a heintiau rhag cael eu lledaenu; cofiwch olchi\u2019ch dwylo\u2019n rheolaidd a defnyddio\u2019r hylif diheintio dwylo pan ddewch i mewn i\u2019r adeiladau.Er mwyn sicrhau cyn lleied o gyswllt a\u0302 phosib, dim ond un unigolyn ddylai ddefnyddio\u2019r meicroffon gwddf mewn sesiwn ddysguDylid sychu\u2019r meicroffon a\u0302 weips sy\u2019n gweithio\u2019n effeithiol yn erbyn COVID-19 fel y byddwch yn ei wneud gydag offer eraill, cyn ac ar o\u0302l i chi eu defnyddioEr bod y meicroffon gwddf yn rhoi mwy o ryddid i\u2019r staff i symud o gwmpas yr ystafell ddysgu, rydym yn annog y staff i gynnal pellter corfforol, sef 2 fetr o leiaf, lle y bo modd, ac i gadw at arferion hylendid dwylo da, cyn defnyddio\u2019r meicroffon gwddf, ac wedyn (yn unol a\u0302\u2019r hyn a nodir yn Asesiad Risg COVID Prifysgol Aberystwyth Hydref 2021) Yn y rhan fwyaf o ystafelloedd, fe fydd y meicroffonau ar y desgiau darlithio yn aros ac fe fydd modd eu defnyddio o hyd (os bydd y staff yn aros yn agos at y ddesg). Ond mewn nifer fechan o ystafelloedd, dim ond meicroffon gwddf fydd ar gael."}, {"text_idx": "#000043", "text": "Sut y bydd yr offer yn cael eu cyflwyno?"}, {"text_idx": "#000044", "text": "Bydd y newidiadau i\u2019r ystafelloedd yn cael eu gwneud yn raddol, felly efallai y byddwch yn sylwi bod y meicroffonau gwddf wedi\u2019u hailgyflwyno yn fuan. Bydd yr holl feicroffonau gwddf wedi\u2019u gosod yn barod erbyn dechrau\u2019r dysgu yn Semester 2."}, {"text_idx": "#000045", "text": "Defnyddio\u2019r meicroffonau gwddf yn Panopto"}, {"text_idx": "#000046", "text": "Gellir defnyddio\u2019r meicroffonau gwddf wrth wneud eich recordiadau Panopto. Pan gychwynnwch Panopto, newidiwch y meicroffon i Neck Mic drwy glicio ar y ddewislen ddisgyn sydd tua\u2019r dde i\u2019r maes Audio yn Panopto recorder:"}, {"text_idx": "#000047", "text": "Defnyddio\u2019r meicroffon gwddf mewn cyfarfodydd Teams"}, {"text_idx": "#000048", "text": "Gellir defnyddio\u2019r meicroffon gwddf mewn cyfarfodydd Teams. I newid eich meicroffon yn Teams:"}, {"text_idx": "#000049", "text": "Dewiswch y botwm ar gyfer mwy o ddewisiadau, sef \u201c...\u201d :"}, {"text_idx": "#000051", "text": "O dan feicroffon dewiswch Enw\u2019r Meicroffon."}, {"text_idx": "#000052", "text": "Mae ein Canllawiau i\u2019r Ystafelloedd Dysgu, 2021-22 yn rhoi braslun o sut i ddefnyddio\u2019r offer yn yr ystafelloedd dysgu. Os ydych yn cael anawsterau ag offer mewn ystafell ddysgu sydd ar yr amserlen ganolog, codwch y ffo\u0302n ac fe gewch eich cysylltu a\u0302\u2019r gweithdy."}, {"text_idx": "#000054", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Yn ddiweddar rydym ni wedi gweithio\u2019n ddwys gyda chydweithwyr academaidd i ddatblygu datrysiadau i bandemig Covid 19. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000057", "text": "I weld Panopto yn Gymraeg yn eich porwr, yn Blackboard, ac os ydych chi\u2019n defnyddio Panopto Capture \u2013 newidiwch iaith eich porwr (Sut mae gwneud hynny?)I weld y recordiad Panopto yn Gymraeg \u2013 newidiwch iaith eich system gweithredu (Sut mae gwneud hynny?)"}, {"text_idx": "#000060", "text": "Yn y blog hwn byddwn yn edrych at sut y gallwn gipio darlithoedd yn fwy effeithiol i ehangu dysgu a chofio gwybodaeth. Byddwn yn adeiladu ar ein blog blaenorol o\u2019r enw Defnyddio\u2019r adnodd capsiynau a chwis yn Panopto."}, {"text_idx": "#000061", "text": "Mae\u2019r awgrymiadau a\u2019r drafodaeth isod yn seiliedig ar bapur sy\u2019n cael ei gyhoeddi eleni gan seicolegwyr o Brifysgolion Glasgow, Dundee, Sheffield ac Aberdeen, ar y cyd a\u0302 staff o\u2019r Gwasanaethau TG ym Mhrifysgol Manceinion. Mae\u2019r papur, \u2018Lecture capture: Practical recommendations for students and lecturers\u2019, wedi cael ei ysgrifennu o fewn cyd-destun dysgu hunanreoledig ac mae\u2019n cynnig cyfarwyddyd i staff a myfyrwyr ar sut i fanteisio i\u2019r eithaf ar recordiadau darlith. Gwnaeth Prifysgol Aberystwyth gyflwyno ei Pholisi Cipio Darlithoedd yn 2016 yn sgil cyflwyno Panopto yn 2013. Gan fod cipio darlithoedd wedi cynyddu ledled y sector Addysg Uwch yn y DU[1], mae\u2019r ffocws yn symud nawr i sut mae\u2019n gweithio o ran dysgu."}, {"text_idx": "#000063", "text": "CyflwyniadDysgu hunanreoledig fel fframwaith damcaniaethol ar gyfer gweithredu cipio darlithoeddArgymhellion i fyfyrwyrArgymhellion i staff"}, {"text_idx": "#000064", "text": "Yn ogystal a\u0302 hyn, mae awduron yr astudiaeth wedi creu ffeithlun i fyfyrwyr sy\u2019n cynnwys eu prif ddarganfyddiadau:"}, {"text_idx": "#000066", "text": "Trafododd y Grw\u0302p E-ddysgu\u2019r papur hwn yn rhan o\u2019r awr hyfforddiant ti\u0302m rheolaidd. Isod ceir rhai o\u2019r pwyntiau yr hoffem eu hamlygu i staff a myfyrwyr:"}, {"text_idx": "#000067", "text": "Dylai myfyrwyr ystyried y recordiadau fel ychwanegiad at eu dysgu ac nid i gymryd lle presenoldeb. Mae astudiaethau wedi dangos bod presenoldeb yn y sesiwn fyw yn golygu perthynas gryfach o ran y radd derfynol gyda chipio darlithoedd yn cael ei ddefnyddio i gynorthwyo\u2019r dysgu.[2]Cyflwynwch y myfyrwyr i system cymryd nodiadau Cornell a\u2019u hannog i gymryd nodiadau yn ystod darlithoedd. Mae cymryd nodiadau yn helpu\u2019r gallu i gadw gwybodaeth, ond mae\u2019n dasg sy\u2019n golygu ymdrech gwybyddol felly gall defnyddio strategaethau megis system cymryd nodiadau Cornell helpu myfyrwyr i fanteisio i\u2019r eithaf arno. Mae fideo sy\u2019n cyflwyno nodiadau Cornell ar gael yma.Ymgorfforwch adolygu recordiadau fideo i\u2019r gweithgareddau \u2018gwaith cartref\u2019, gan eu hannog i fynd drwy\u2019u nodiadau ac ail-wylio adrannau penodol o\u2019r recordiadau\u2019n unig. Dylai myfyrwyr ail-wylio\u2019r ddarlith o fewn rhai diwrnodau i fynychu\u2019r sesiwn, ond nid yn syth ar o\u0302l y sesiwn. Mae cael toriad rhwng adolygu yn cynyddu\u2019r gallu i gadw gwybodaeth. Mae gwylio\u2019r fideo yn llawn yn ei gwneud hi\u2019n fwy tebygol y byddant yn cael trafferth canolbwyntio, felly dylai myfyrwyr ganolbwyntio ar yr adrannau hynny nad ydynt yn eu cofio na\u2019u deall a defnyddio\u2019r recordiad i wella\u2019r nodiadau y gwnaethant eu cymryd yn y lle cyntaf. Dylent adolygu eu nodiadau wrth wylio\u2019r recordiad.Os bydd myfyriwr yn colli darlith fe\u2019u cynghorir i wylio\u2019r recordiad yn llawn cyn gynted a\u0302 phosibl ac yna ail-wylio\u2019r recordiad ymhen rhai diwrnodau gan wylio adrannau penodol fel y nodwyd uchod. Dylent wylio\u2019r recordiad ar y cyflymder arferol a chymryd nodiadau wrth wylio yn yr un modd ag y buasent yn ei wneud mewn sesiwn fyw.Defnyddio\u2019r gweithgareddau dysgu gweithredol \u2013 gallai\u2019r rhain gynnwys trafodaethau gyda chymheiriaid, cwestiynau ymarfer ar ddiwedd y sesiwn, pleidleisio yn y dosbarth. Mae tystiolaeth yn dangos bod mwy o weithgareddau rhyngweithiol yn fwy tebygol o annog myfyrwyr i ddod i\u2019r darlithoedd yn hytrach na gwylio\u2019r recordiad. Ystyriwch ddefnyddio cwisiau yn Panopto i brofi eu gwybodaeth neu i weld a ydynt wedi deall y deunydd: "}, {"text_idx": "#000068", "text": "Byddwn yn mewnosod yr awgrymiadau o\u2019r papur hwn i\u2019n sesiynau hyfforddi sydd i ddod"}, {"text_idx": "#000070", "text": "Gallwch archebu lle ar y sesiynau hyn yma."}, {"text_idx": "#000077", "text": "Defnyddio\u2019r adnoddau sgrindeitlo a chwisiau yn Panopto"}, {"text_idx": "#000078", "text": "Panopto yw meddalwedd Cipio Darlithoedd y Brifysgol. Yn haf 2018, symudodd Panopto i\u2019r cwmwl sy\u2019n golygu yn ogystal a\u0302 llai o amser segur, gwnaethom hefyd fanteisio ar ddiweddariadau a gwelliannau rheolaidd i\u2019r feddalwedd. Er mai defnyddio Panopto ar gyfer cipio darlithoedd yw\u2019r brif swyddogaeth o hyd, rydym hefyd wedi gweld cynnydd mewn defnydd arloesol ar draws y Brifysgol, gan gynnwys ei defnyddio i recordio asesiadau, ei defnyddio i greu aseiniadau a hefyd i greu perfformiadau."}, {"text_idx": "#000079", "text": "Yn dilyn diweddaru Panopto ym mis Rhagfyr i fersiwn 6.0, cyflwynwyd cwisiau, sgrindeitlo a gwell ystadegau er mwyn i chi allu gweld rhagor o wybodaeth am sut mae gwylwyr yn defnyddio eich cynnwys Panopto. Mae\u2019r neges flog hon yn edrych yn benodol ar ddefnyddio\u2019r adnodd sgrindeitlo a hefyd defnyddio\u2019r cwisiau (os hoffech gael rhagor o wybodaeth am y gwelliannau i\u2019r ystadegau, edrychwch ar y neges flog hon a\u2019n Cwestiwn Cyffredin)."}, {"text_idx": "#000080", "text": "Defnyddio\u2019r adnodd sgrindeitlo yn Panopto"}, {"text_idx": "#000081", "text": "Er nad yw\u2019n gywir 100%, gallwch fewnforio sgrindeitlau awtomatig ar gyfer eich recordiadau. I wneud hyn, ewch i\u2019r fideo yn abercast.aber.ac.uk yr hoffech gael sgrindeitlau ar ei gyfer a dilynwch y canllawiau yn y Cwestiwn Cyffredin hwn. Yn ogystal a\u0302 darparu trawsgrifiadau i\u2019r rhai sydd eisiau gweld y ddarlith, efallai y byddai unigolion sydd eisiau cynnal cyfweliadau yn rhan o\u2019u hymchwil neu\u2019u traethawd estynedig yn gweld yr adnodd sgrindeitlo awtomatig yn sail ddefnyddiol ar gyfer trawsgrifio. Os hoffech recordio cyfweliad, lawrlwythwch Panopto, cre\u0308wch recordiad a mewnforio\u2019r capsiwn."}, {"text_idx": "#000083", "text": "Yn ogystal a\u0302 gallu sgrindeitlo recordiadau, mae Panopto bellach yn gallu ychwanegu cwisiau er mwyn i\u2019r gwylwyr allu rhyngweithio a\u0302 recordiadau darlith mewn ffordd fwy ystyrlon. Ar hyn o bryd mae tri chwestiwn gwahanol a\u2019r gallu i rwystro gwyliwr rhag symud ymlaen drwy\u2019r recordiad nes eu bod wedi ateb y cwestiynau. Gallwch hefyd lawrlwytho\u2019r canlyniadau er mwyn i chi allu gweld cynnydd. Rydym yn gweld cynnydd enfawr yn y defnydd o Panopto yn ystod cyfnod yr arholiadau. O ddiwedd y tymor ym mis Rhagfyr 2018 tan ddiwedd cyfnod yr arholiadau ym mis Ionawr 2019, gwyliwyd 768,594 munud o recordiadau. Mae hyn yn gyfwerth a\u0302 12810 awr neu 534 diwrnod. Bydd ychwanegu cwisiau i recordiadau Panopto yn golygu y bydd modd i wylwyr brofi eu gwybodaeth wrth wylio. Os oes gennych ddiddordeb mewn defnyddio cwisiau darllenwch y Cwestiwn Cyffredin hwn a\u2019r canllaw hwn."}, {"text_idx": "#000084", "text": "Os oes gennych ddiddordeb mewn defnyddio sgrindeitlo neu gwisiau yn Panopto cysylltwch a\u0302 ni (eddysgu@aber.ac.uk / 01970 62 2472). Rydyn ni hefyd yn cynnal sesiwn Hyfforddiant E-ddysgu Uwch ar Ddefnyddio Offer E-ddysgu ar gyfer Gweithgareddau Adolygu ddydd Mercher 27 Mawrth am 3yp. Gallwch archebu lle ar y cwrs yma."}, {"text_idx": "#000085", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000087", "text": "Enter your email address to subscribe to this blog and receive notifications of new posts by email."}]